recursal/SuperWikiNEXT-32B huggingface dataset:
**Hanarose** ialah sebuah duo pop Malaysia dibentuk dan diuruskan oleh Cat Farish, terdiri daripada peserta *Akademi Fantasia*, Eka Sharif (Eka) dan peserta *i-Klon*, Isyariana Che Azmi (Isya), yang meraih kejayaan dalam tempoh singkat antara 2014 dan 2016. Duo ini telah menerbitkan sebanyak empat single sepajang aktif selama dua tahun. Hanarose dibubarkan pada 2016.

Sejarah
-------

Hanarose ditubuhkan dan diuruskan oleh Cat Farish menerusi label Godzilla Boombox miliknya, yang mana beliau turut mengatur pertemuan antara Eka Sharif dan Isyariana Che Azmi. Sebelum penubuhan Hanarose, Eka ialah bekas peserta AF musim ke-9 manakala Isya ialah bekas peserta rancangan TV realiti RTM, *i-Klon*. Urusan promosi dan pemasaran dilakukan oleh Luncai Emas milik M. Nasir. Menurut mereka:

> "Kami cuba mengetengahkan diri sebagai duo yang tidak terikat kepada satu-satu genre, sebaliknya lebih bersifat versatil dengan menyanyikan variasi lagu yang terdiri daripada genre pop, R&B; dan balada [...] selain menyanyi, kami juga boleh menari disebabkan latar belakang kami yang sememangnya penari serta boleh menyanyi rap. Misi kami mudah sahaja iaitu mahu dikenali sebagai kumpulan duo yang serba boleh".

Pada April 2014, duo ini melancarkan single sulung mereka, "Girlfriend" hasil nukilan Cat yang mengisahkan seorang wanita terhadap lelaki yang disukainya. Mereka kemudian melancarkan single kedua, "Deritaku" yang dipilih sebagai lagu tema filem *Pengantin Malam* lakonan Nora Danish dan Farid Kamil, kemudian diikuti oleh dua single berikut, "Tiba Kini Waktu" dan "UFO".

Berikutan situasi di luar kawalan mereka, Hanarose dibubarkan pada 2016. Eka meneruskan kerjaya solonya sementara Isya menyertai *Akademi Fantasia* musim ke-13, seterusnya mencipta nama sebagai pelakon.

Diskografi
----------

### Single

| Tajuk | Tahun |
| --- | --- |
| "Girlfriend" | 2014 |
| "Deritaku" |
| "Tiba Kini Waktu" | 2015 |
| "U.F.O." | 2016 |
|

Rujukan
-------

1. ↑  Amerul Haswendy Ashari (15 Jun 2014). "Janji Eka, Isya". Selebriti. Metro Ahad. Dicapai pada 6 Mac 2015. m/s 9. "Tetap bertahan dan harungi suka duka menjadi anak seni".
2. 1 2 3 4  Ifqdar Rahman (2 September 2014). "Duo Hanarose milik Cat Farish". Utusan Malaysia. Diarkibkan daripada yang asal pada 2016-09-22. Dicapai pada 26 Jun 2018.
3. 1 2 3  Budiey (22 Mei 2014). "Kumpulan duo Hanarose bakal lancar single "Girlfriend"". Sensasi Selebriti. Dicapai pada 26 Jun 2018.
4. 1 2  Dennis Chua (10 September 2016). "Rising above failure" [Bangkit dari kegagalan] (dalam bahasa Inggeris). New Straits Times. Diarkibkan daripada yang asal pada 2016-09-12. Dicapai pada 13 Disember 2016.
5. ↑  Kemalia Othman (16 Mei 2014). "Nama Cat Farish tidak bawa tuah". mStar Online. Dicapai pada 6 Mac 2015. Sementara itu, kata Cat, single "Girlfriend" merupakan pertaruhan pertama Hanarose ciptaannya yang lebih rancak dan mudah diingati.
6. ↑  Syanty Octavia Amry (29 Ogos 2016). "Eka tambah yakin". Harian Metro. Dicapai pada 14 Disember 2016.
7. ↑  Zaidi Mohamad (1 Februari 2017). "Isyariana enggan 'hanyut' digelar klon Agnes Monica". Berita Harian. Dicapai pada 25 Jun 2018.

Pautan luar
-----------

* Hanarose di Facebook
Brongersma (1959)
**Leo Daniel Brongersma** (17 Mei 1907, Bloemendaal, Belanda – 24 Julai 1994, Leiden) ialah seorang ahli zoologi, herpetologi, pengarang dan pensyarah berbangsa Belanda.

Brongersma meraih ijazah PhD di Universiti Amsterdam pada tahun 1934. Beliau mungkin paling dikenali kerana bukunya *European Atlantic Turtles*, yang diterbitkan pada tahun 1972, tetapi beliau juga berkhidmat sebagai pengarah Muzium Sejarah Alam Leiden dan berkuliah di Universiti Leiden sehingga beliau bersara pada umur 65 tahun. Pada tahun 1950-an, beliau memimpin beberapa ekspedisi untuk mengumpul spesimen zoologi di New Guinea, serta menerima penghargaan kerana mengenal pasti beberapa spesies baru termasuk Ular Sawa Boelen, *Morelia boeleni*, dan Ular Sawa Savu, *Liasis mackloti savuensis*. Beliau juga adalah seorang ahli Akademi Sains Diraja Belanda dan Ahli Luar Negara Kehormat Persatuan Ahli Iktiologi dan Herpetologi Amerika. Beliau meninggal dunia di rumahnya di Leiden pada tahun 1994.

Beberapa spesies telah diberi nama saintifik sempena Brongresma, termasuk Ular Sawa Darah Merah, *Python brongersmai*, dan Ular Kapal Brongersma, *Trimeresurus brongersmai*.

Rujukan
-------

1. ↑  Brongersma, L.D. (1972). *European Atlantic Turtles*. *Zoologische Verhandelingen*. Text "Vol. 121" ignored (bantuan); Text "p. 1-318" ignored (bantuan) PDF
2. ↑  Boschma, H. (1972). *Notes on the scientific career of Professor Dr. L. D. Brongersma, compiled at the occasion of his sixty fifth birthday*. *Zoologische Mededelingen*. Text "Vol. 47" ignored (bantuan); Text "p. 8-22" ignored (bantuan) PDF
3. ↑  Hoogmoed, M.S. (1995). *In memoriam Prof. Dr. Leo Daniel Brongersma (1907-1994)*. *Zoologische Mededelingen*. Text "Vol. 69" ignored (bantuan); Text "p. 177-201" ignored (bantuan) PDF

* Nationaal Herbarium Nederland
* Marine Turtle Newsletter: Leo Brongersma - an Appreciation

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Israel
* Amerika Syarikat
* Belanda
* Sweden

 |
| Kamus biografi | 
* Belanda

 |
| Lain-lain | 
* SUDOC (Perancis)
	+ 1

 |
MOHD HANAFI NGAHialah seorang tokoh persilatan di Malaysia. Beliau merupakan pengasas perguruan Silat Cekak. Beliau dilahirkan pada tahun 1923 di Kedah. Beliau memulakan pendidikan awalnya di sekolah Melayu Kampung Gunung, Alor Setar [*perlu rujukan*] sebelum menyambung pengajian agamanya dengan beberapa orang ulama di Kedah. Bagi mendalami ilmu agamanya, beliau mengembara ke seluruh negara untuk menemui guru-guru yang dapat membimbingnya. Hasil penat lelah beliau berbalas apabila beliau menemui [*perlu rujukan*] Tok Guru Pak Haji Zain bin Abdul Rahman yang dapat menghuraikan dan menyimpul berkaitan permasalahan tauhid (soal ketuhanan di dalam agama Islam). 

Semangat kemerdekaan yang menyusup ke dalam jiwa penduduk Tanah Melayu ketika itu turut menyusup masuk ke dalam jiwa Ustaz Hanafi sendiri. Beliau percaya yang orang Melayu juga mempunyai sistem beladiri yang tidak kalah dengan beladiri asing. Ustaz Hanafi terpaksa mengembara sekali lagi untuk mencari ilmu yang boleh dipertanggungjawabkan untuk membela diri, menyebabkan beliau terpaksa menempuh pelbagai kesusahan dan rintangan. 

Ustaz Hanafi meninggal dunia pada 13 Ogos 1986, meninggalkan seorang balu, Maimunah Hj. Othman dan enam orang anak.

Penglibatan dalam pilihan raya
------------------------------

Hanafi pernah menyertai Parti Negara pada 1959 di bawah pimpinan Dato' Onn Jaafar. Beliau pernah bertanding bagi Dewan Undangan Negeri Kedah di DUN Langkawi pada pilihan raya umum 1959, namun tewas. Selepas daripada itu, beliau tidak lagi terlibat dalam gelanggang politik.

### Keputusan pilihan raya

Keputusan pilihan raya yang ditandingi Hanafi Ahmad| Tahun | Kawasan | Calon | Parti | Undi | Calon | Parti | Undi | Majoriti |
| --- | --- | --- | --- | --- | --- | --- | --- | --- |
| 1959 | DUN Langkawi, Kedah | Hanafi Ahmad | Parti Negara | 403 | **Ismail Ibrahim** | **Parti Perikatan** | **7,753** | 5,658 |
| Abdullah bin Jusoh | Persatuan Islam Se-Malaya | 2,095 |

Rujukan
-------

1. ↑  "36-0 is FINAL SCORE". 22 Mei 1959. Dicapai pada 11 Ogos 2022.
2. ↑  "Silat Cekak Ustaz Hanafi Malaysia". Dicapai pada 11 Ogos 2022.
**Kampung Madras** (dahulunya disebut **Kampung Keling**) ialah sebuah petempatan seluas sekitar 10 hektar di Medan, Indonesia yang menjadi rumah kepada masyarakat India yang banyak. Kawasan ini terletak di sekitar mukim Medan Polonia dan Medan Petisah. Di kawasan ini, terdapat kuil Hindu yang tertua di Medan iaitu, Kuil Sri Mariamman dan sen bina kuil Cina terbesar di Medan, Vihara Gunung Timur. Selain itu, di Kampung Madras juga terdapat Sekolah Khalsa (sekolah Sikh; sekarang *Khalsa English School*), yang dulu pernah terkenal kerana merupakan satu-satunya sekolah dengan pelajaran dalam bahasa Inggeris di Medan.

Kawasan tersebut awalnya dipanggil "Patisah", namun kemudian terjadi perubahan nama menjadi "Kampung Madras" guna mencerminkan tanah asal para warga keturunan India yang berdiam di sana. Nama "Kampung Madras" ternyata tidak masyhur dan sebaliknya istilah "Kampung Keling" digunakan.

Meskipun hingga tahun 1950-an kawasan ini masih dihuni oleh warga keturunan India dalam jumlah yang besar, sejak itu jumlah tersebut telah berkurang karena keadaan ekonomi yang sulit sehingga membuat mereka mesti berpindah ke kawasan lain. Kampung Madras kini, lebih banyak dihuni oleh warga keturunan Cina daripada India. Sebelumnya khalsa dibuka dan diajar oleh guru-guru yang profesional, dan akhirnya diambil alih oleh orang tidak bertanggung jawab.

Rujukan
-------

1. ↑  "Pallavi Aiyar on Indonesia's Medan city and its deep-rooted Indian connections - The Hindu".

* (Inggeris) "Kampung Keling: Economic symbiosis in Medan's Chinese-Indian enclave", *The Jakarta Post*, diakses 29 Januari 2006
**Kuil Arulmigu Sri Bathrakaliaman** terletak di Jalan Masjid India, berdekatan Jalan Tuanku Abdul Rahman, Kuala Lumpur, Malaysia. Terdapat banyak bangunan lama dan jalan yang sempit dibina semasa zaman British dahulu. Tidak ada kawasan meletak kereta yang teratur dan ini menambah kesesakan jalan raya pada waktu puncak.

Pihak Dewan Bandaraya Kuala Lumpur (DBKL) mahu membesarkan jalan di kawasan ini bagi kemudahan orang ramai yang semakin sesak ketika membeli-belah terutama pada musim perayaan. Notis pembesaran telah dihantar kepada semua pihak termasuk pihak kuil ini.

SMS palsu
---------

Pada 3 November 2008, Timbalan Menteri Wilayah Persekutuan Datuk M Saravanan menggesa penganut Hindu tidak percaya dengan khidmat pesanan ringkas (SMS) kononnya Dewan Bandaraya Kuala Lumpur (DBKL) bertindak liar dalam meruntuhkan sebuah kuil Hindu berhampiran Masjid India. DBKL sudah beberapa kali menyerahkan notis kepada pengurusan kuil itu, untuk memaklumkan bahawa kerja-kerja merobohkan struktur itu akan dijalankan bagi memberi laluan kepada projek melebarkan jalan, di Jalan Masjid India. Kuil baru terletak hanya bersebelahan dengan kuil lama. Semua patung-patung dewa sudah dipindahkan ke kuil baru. DBKL hanya runtuhkan struktur kosong kuil lama yang tidak digunakan lagi oleh pihak berkuasa kuil.

Pengerusi pengurusan kuil Kanmani Undalam menghantar surat kepada DBKL meminta supaya DBKL tidak memusnahkan kuil lama itu sebelum 31 Oktober 2008 dan berjanji akan mengosongkan kuil berkenaan sebelum 31 Oktober. Pengarah keselamatan dan penguatkuasaan DBKL Rolan Abd Rahman setuju dengan syarat itu dan menyatakan bahawa kerja-kerja meruntuhkan struktur itu akan dijalankan pada hari Isnin, 3 November 2008.

Rujukan
-------

1. ↑  "aravanan Nasihat Kaum Hindu Supaya Jangan Percaya Sms Kononnya Dbkl Bertindak Liar Runtuh Kuil". Diarkibkan daripada yang asal pada 2016-03-04. Dicapai pada 2008-11-03.
pengawal antara muka rangkaian Intel PRO/1000 GT PCI
Dalam rangkaian komputer, **Gigabit Ethernet** (**GbE** atau **1 GigE**) ialah pelbagai teknologi untuk menghantar bingkai Ethernet pada kadar gigabit sesaat (1,000,000,000 bit sesaat), seperti yang ditakrifkan oleh standard IEEE 802.3-2008. Ia mula digunakan pada tahun 1999, secara beransur-ansur menggantikan Fast Ethernet dalam rangkaian tempatan berwayar, hasilnya jauh lebih cepat. Kabel dan peralatan sangat serupa dengan standard terdahulu dan telah menjadi sangat biasa dan menjimatkan sejak tahun 2010. 

Pautan gigabit separuh-dupleks yang dihubungkan melalui hab pengulang ialah sebahagian daripada spesifikasi IEEE, tetapi spesifikasi tidak dikemas kini lagi dan operasi penuh-dupleks dengan suis digunakan secara eksklusif.

Rujukan
-------

1. ↑  A single repeater per collision domain is defined in IEEE 802.3 2008 Section 3: 41. Repeater for 1000 Mb/s baseband networks

Bacaan lanjut
-------------

* Norris, Mark , *Teknologi dan Aplikasi Gigabit Ethernet* , Artech House, 2002. ISBN 1-58053-505-4

Pautan luar
-----------

* Get IEEE 802.3
* IEEE 802.3
* IEEE and Gigabit Ethernet Alliance Announce Formal Ratification of gigabit Ethernet Over Copper Standard - Announcement from IEEE June 28, 1999
* IEEE P802.3ab 1000BASE-T Task Force (historical information)
* IEEE 802.3 CSMA/CD (ETHERNET)
* 1000BASE-T Whitepaper from 10GEA
* Gigabit Ethernet Auto-Negotiation
**Edaran Linux** (turut dipanggil sebagai **GNU/Linux** oleh edaran-edaran seperti Debian, gNewSense, Knoppix, Zenwalk, dan Source Mage GNU/Linux) adalah salah satu ahli keluarga edaran perisian ala Unix. Edaran-edaran ini terdiri daripada sistem pengendalian Linux dan sebuah himpunan perisian penggunaan. Sistem pengendalian adalah terdiri daripada inti Linux dan selalunya, sebuah set perpustakaan serta utiliti daripada Projek GNU, dengan sokongan grafik daripada X Window System. Edaran-edaran yang menjimatkan saiz mungkin tidak mengandungi X, dan lebih cenderung menggunakan alternatif-alternatif padat selain utiliti GNU seperti busybox, uclibc atau dietlibc. Sekarang sudah terdapat lebih daripada tiga ratus edaran Linux. Kebanyakan daripadanya sedang aktif dibangunkan serta ditambah baik.

Lihat juga
----------

* Inti Linux
* Edaran perisian
* Perisian bebas
* Senarai edaran Linux

Pautan Luar
-----------

* Senarai edaran Linux mengikut populariti di Distrowatch.com

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Harga bumbung** atau **harga had** ialah had harga barang atau had harga perkhidmatan dan dikuatkuasakan kerajaan. Menurut teori asas ekonomi permintaan dan penawaran had harga boleh menyebabkan masalah kekurangan barang kawalan. Had harga juga boleh menyebabkan tumbuhan perdagangan haram, iaitu pedagang jual gula dengan harga di atas had yang dipilih oleh kerajaan.

Contoh
------

### Gula

Gula ialah barang kawalan di Malaysia. Malaysia telah menghadapi masalah kekurangan gula beberapa kali di beberapa tempat. Sebab utamanya, banyak pedagang gula didakwa menyorok dan menyeludup gula.

### Topeng penutup hidung dan mulut

Pada 19 Ogos 2009 Menteri Perdagangan Dalam Negeri, Koperasi dan Kepenggunaan Datuk Seri Ismail Sabri Yaakob mengucap bahawa harga topeng penutup hidung dan mulut akan dikawali. Pada waktu ini selesema babi dianggap ancaman serius kepada Malaysia.

Lihat juga
----------

* Lantai harga

Rujukan
-------

1. ↑  KPDNKK Sepang Rampas 1,182 Kg Gula Dijual Melebihi Harga Kawalan
2. ↑  Lebih 5,000kg Gula Dirampas Dari Pemborong Yang Sorok Bekalan
3. ↑  Gula Dijual Di Bazar Ramadan Dan Stesen Minyak
4. ↑  Pembelian Berulang Punca Kekurangan Gula Di Kelantan
5. ↑  Spekulasi Kekurangan Gula, Rakyat Tak Perlu Panik
6. ↑  Perlis Kekurangan Gula
7. ↑  Harga topeng H1N1 dikawal
8. ↑  PM: Influenza A (H1N1) Kini Ancaman Serius
**DualSchock** (dikenali sebagai DUAL SHOCK) adalah padpermainan oleh Sony untuk konsol permainan PlayStation, PlayStation 2 dan PlayStation 3. DualSchock telah diperkenalkan di Jepun pada akhir tahun 1997 dan dilancarkan di pasaran Amerika Utara pada Mei 1998. Pertama diperkenalkan sebagai bahan tambahan untuk PlayStation yang asli. Pada Jun 2008, lebih dari 28 juta DualShock telah terjual (tidak termasuk bersama konsol).

Model
-----

### DualShock

DualShock (SCPH-1200) ialah alat kawalan mampu memberikan maklum balas berdasarkan tindakan di skrin dari permainan (jika permainan menyokongnya). DualShock dicipta untuk konsol pertama Sony iaitu PlayStation.

### DualShock 2

Apabila PlayStation 2 sistem hiburan komputer telah diumumkan, DualShock 2(SCPH-10010) boleh didapati dengan konsol. DualShock 2 hampir sama dengan DualShock yang sebelumnya, kecuali ia berwarna hitam (warna telah datang kemudian).

### DualShock 3

Diumumkan pada tahun 2007 di Tokyo Game Show, DualShock 3 (SCPH-98050/CECHZC2) ialah padpermainan untuk konsol permainan video PlayStation 3 yang menggabungkan rekaan dan ciri-ciri alat kawalan Sixaxis dengan kemampuan teknologi Haptic daripada DualShock dan DualShock 2.
***Dua Hati*** ialah sebuah siri drama televisyen Malaysia yang bersiaran dalam slot Lestary (Selasa, 9 malam) TV3 dari 18 Julai 2006 hingga 16 Januari 2007.

Sinopsis
--------

Nadia adalah anak kapten kapal laut yang mendapat pendidikan kebaratan, manakala kawan baiknya, Kyra pula dididik dengan penuh adat ketimuran. Sekalipun Nadia dan Kyra mempunyai latar belakang berbeza, namun mereka boleh menjadi sahabat baik apabila kedua-duanya melanjutkan pengajian di sebuah kolej swasta terkemuka. Hubungan Nadia dan Kyra mula menjadi dingin apabila populariti Kyra mengatasi Nadia sehinggakan anak pengetua yang kini bertugas di kolej berkenaan, turut jatuh cinta kepada Kyra. Pada masa yang sama, Nadia mempunyai seorang teman lelaki, Amin (lakonan Iqram). Selain menjadi teman lelakinya, Amin juga menjadi budak suruhannya apabila semua tugasan Nadia, Amin yang menyiapkannya. Nadia juga sanggup tidur dengan sesiapa saja asalkan hajat menjadi popular tercapai dalam sekelip mata. Selepas satu insiden, Kyra sanggup berkorban demi kawan baiknya itu walaupun dirinya sentiasa dicemburui oleh Nadia.

Pelakon
-------

* Linda Rafar sebagai Nadia
* Jue Aziz sebagai Kyra
* Fizz Fairuz sebagai Feroz
* Iqram Dinzly sebagai Amin
* Fezrul Khan sebagai Syukri
* Linda Hashim

| TV3: Lestary, Selasa, 9.00 malam |
| --- |
| Sebelumnya | Dua Hati(18 Julai 2006 – 16 Januari 2007) | Berikutnya |
| *Misi XX-Ray* | *Natasha 2* |

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Hafiz Muhammed Sher Ali Khan** merupakan tahanan Amerika Syarikat kerana dituduh memungut dan mengirim wang $50,000 kepada aktivis Taliban di Pakistan. Ketika ini beliau merupakan imam Masjid Flagler di Miami, Florida. Amerika Syarikat menyenaraikan Taliban sebagai pertubuhan pengganas asing yang kini beroperasi di Afghanistan dan Pakistan.Taliban Pakistan yang menjalankan pemberontakan bersenjata menentang kerajaan di Islamabad juga menjalinkan hubungan dengan al-Qaeda dan Taliban di Afghanistan.

Masjid Jamaat Al-Mu'mineen terletak di Margate merupakan masjid tertua di Miami.

Pada 24 Mewi 2011, Hakim Barry Garber memerintahkan Hafiz (76 tahun) terus ditahan tanpa diikat jamin kerana bimbang dia akan melarikan diri. Anaknya Izhar Khan (24 tahun) dan empat ahli keluarga turut dituduh dengan tuduhan yang sama. Seorang lagi anaknya Irfan Khan turut ditahan di Los Angeles. Wang itu dipindahkan dari bank Amerika Syarikat ke sebuah bank di Pakistan. Izhar Khan juga merupakan seorang imam di sebuah masjid lain di Florida.

Peguam mereka Khurrum Wahid menafikan tuduhan tersebut. Bantuan tersebut diberikan kepada mangsa perang di sana sahaja. Wang itu bukan bertujuan untuk membeli senjata Taliban.

Rujukan
-------

1. ↑  Miami imam, son denied bond
2. ↑  Hakim AS tidak benarkan imam Florida diikat jamin Utusan Malaysia
3. ↑  Imam, son in US court over Pakistani Taliban charges Reuter
**Lagu kebangsaan Sweden** (Svensk: *Sveriges Nationalsången*code: sv is deprecated ) dan **Kamu purba, kamu bebas** (Svensk: *Du gamla, du fria*code: sv is deprecated ) adalah lagu kebangsaan yang dipakai sejak 1844. Melodinya digubah oleh Edvin Kallstenius. Liriknya ditulis oleh Richard Dybeck, lirik yang ditulis oleh Louise Ahlén tidak dipakai kerana lirik Louise terlambat untuk diterima pakai. Kesilapan tajuknya ialah (Du gamla, du *friska*) (Kamu purba, kamu *sihat*).

Kesilapan menyanyi lagu kebangsaan tersebut ialah (Jag vet att Du är och *förblir* vad du var) (Ku tahu bahawamu ada dan akan *tetap* seperti dahulu) dari (Jag vet att Du är och *Du blir* vad du var) (Ku tahu bahawamu ada dan mu akan seperti dahulu). Satu lagi kesilapannya ialah (*Ack*, jag vill leva, jag vill dö i Norden) (*Oh*, aku ingin hidup aku ingin mati di Utara) dari (*Ja*, jag vill leva, jag vill dö i Norden) (*Ya*, aku ingin hidup aku ingin mati di Utara).

Lirik bahasa Sweden
-------------------

##### Lirik (1844)

Du gamla, du fria, du fjällhöga nord,
Du tysta, du glädjerika sköna,
Jag hälsar Dig, vänaste land uppå land,
Din sol, din himmel, dina ängder gröna!
Du tronar på minnen från fornstora dar,
då ärat Ditt namn flög över jorden,
Jag vet att Du är och Du blir vad du var,
Ja, jag vill leva, jag vill dö i Norden!
##### Lirik (1910) (tidak dinyanyikan)

Jag städs vill Dig tjäna, mitt älskade land,
Dig trohet till döden vill jag svära.
Din rätt skall jag värna med håg och med hand,
Din fana, högt den bragderika bära.
Med Gud skall jag kämpa, för hem och för härd,
för Sverige, den kära fosterjorden.
Jag byter Dig ej mot allt i en värld
Nej, jag vill leva, jag vill dö i Norden!

Lirik bahasa Melayu
-------------------

##### Lirik (1844)

Kamu purba, kamu bebas, kamu Utara pergunungan,
Mu tenang, Mu gembira kecantikan,
Aku jelujur mu, tanah yang paling indah di atas tanah,
Matahari mu, langit mu, padang rumput hijau mu!
Mu takhta kepada kenangan zaman dahulu yang hebat,
Apabila nama-Mu dimuliakan terbang di atas bumi,
Aku tahu kamu ada dan anda akan seperti dahulu,
Ya, aku mahu hidup aku mahu mati di Utara!
##### Lirik (1910) (tidak dinyanyikan)

Ku selama-lamanya akan berkhidmat kepada negara tercinta ku,
Anda kesetiaan sehingga kematian saya bersumpah,
Hak kamu, ku akan melindungi dengan minda dan tangan,
Benderamu pakai seamannya!
Demi Tuhan, aku akan melawan, untuk rumah dan rumah tangga,
Untuk Sweden, sayang tanahair,
Ku berdagangmu tidak bagi apa-apa di dunia,
Tidak, aku mahu hidup aku mahu mati di Utara!
Dua ekor siput arboreal memanjat pokok; siput sebegini menggunakan lendir untuk memanjat oleh kerana tiada anggota badan yang dapat digunakan bagi tujuan ini.
**Gerakan arboreal** ialah pergerakan haiwan di pokok. Di habitat berpokok, haiwan telah berkembang untuk bergerak di kawasan sebegitu. Sebilangan haiwan hanya bergerak di antara pokok-pokok sekali-sekala, tetapi ada yang bersifat arboreal secara mutlak. Struktur habitat ini menimbulkan banyak cabaran mekanikal kepada haiwan yang bergerak melaluinya dan membawa kepada pelbagai kesan terhadap anatomi, tingkah laku dan ekologi serta variasi spesies yang berlainan. Selanjutnya, banyak prinsip serpa dapat diterapkan terhadap pendakian di kawasan selain pokok, seperti timbunan batu atau gunung.

Tetrapod paling awal yang diketahui dapat menyesuaikan diri untuk memanjat pokok ialah *Ascendonanus*, varanopid dari zaman Cisuralian (Perm Awal), sekitar 290 juta tahun yang lalu.

Rujukan
-------

1. ↑  Cartmill, M. (1985). Climbing. dalam *Functional Vertebrate Morphology*, M. Hildebrand D. M. Bramble K. F. Liem dan D. B. Wake (penyunting), m/s. 73–88. Cambridge: Belknap Press.
2. ↑  Frederik Spindler; Ralf Werneburg; Joerg W. Schneider; Ludwig Luthardt; Volker Annacker; Ronny Rößler (2018). "First arboreal 'pelycosaurs' (Synapsida: Varanopidae) from the early Permian Chemnitz Fossil Lagerstätte, SE Germany, with a review of varanopid phylogeny". *PalZ*. **92** (2): 315–364. doi:10.1007/s12542-018-0405-9.
3. ↑  Fröbisch, Jörg; Reisz, Robert R. (2009). "The Late Permian herbivore *Suminia* and the early evolution of arboreality in terrestrial vertebrate ecosystems". *Proceedings of the Royal Society B*. **276** (1673): 3611–3618. doi:10.1098/rspb.2009.0911. PMC 2817304. PMID 19640883.

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Dr. **Azhar Ibrahim bin Alwee** (lahir 1971) ialah seorang pensyarah di Jabatan Pengajian Melayu, Universiti Kebangsaan Singapura (NUS). Beliau telah menerima PhD, MA, daripada Jabatan yang sama pada tahun 2002 dan 2008.

Disertasi beliau bertumpu pada hal humanisme dan intelektualisme dalam kesusasteraan ilmuwan Melayu manakala tesis MA beliau adalah berkenaan kajian orientasi keagamaan seperti yang tercermin dalam masyarakat feudal Melayu dan penerusannya hingga ke hari ini. Beliau mengambil jurusan Pengajian Melayu dan Pengajian Asia Tenggara pada peringkat ijazah. Beliau telah berkhidmat sebagai pensyarah selama hampir sedekad di Institut Pendidikan Kebangsaan (NIE), Universiti Teknologi Nanyang, mengajar persuratan Melayu klasik dan moden, sosiologi Bangsa Melayu, dan juga tradisi intelektual dan peradaban Islam. Beliau juga telah berjaya menyiapkan pengkajian di peringkat pasca kedoktoran di Faculty of Theology, University of Copenhagen, Denmark (2009/2010), dan kemudian di Abbasi Islamic Studies Program, Stanford University (2011).Kajian beliau berfokus pada Teologi Sosial dalam Muslim Asia Tenggara: Trend dan Cabaran, dan Teologi Dialog dalam. Masyarakat Melayu-Indonesia: Prospek dan Halangan. Beliau telah menulis banyak makalah dan buku-buku dalam bahasa Inggeris dan Melayu dan sangat aktif memberikan syarahan di Malaysia dan juga antarabangsa. 

Beliau juga merupakan pemenang anugerah Majlis Sastera Asia Tenggara (MASTERA) bagi Karya Sastera Bukan Kreatif 2016.

Karya
-----

### Buku

1. Singapore Chronicles: Malays
2. Narrating Presence: Awakening from Cultural Amnesia
3. Moral Vision and Social Critique: Selected Essays of Syed Hussein Alatas
4. Cendekiawan Melayu Penyuluh Emansipasi
5. Bahasa dan Tantangan Intelektualisme
6. Contemporary Islamic Discourse in the Malay-Indonesian World
7. Utopia Masyarakat Lambak
8. Syair Kesaksian
9. Menyanggah Belenggu: Kerancuan Fikiran Masakini
10. Penjahanaman Pemikiran Intelektual
11. Historical Imagination and Cultural Responses to Colonialism and Nationalism
12. Memikir-ulang Tradisi Untuk Pembaharuan

Rujukan
-------

1. ↑  Universiti Nasional Singapura
2. ↑  *Dua karya Singapura diiktiraf MASTERA*. Berita Harian.

Pautan luar
-----------

1. MASTERA perlu giatkan penterjemahan karya Melayu
2. Kerajaan iktiraf bidang kesusasteraan dalam mencorak kemajuan negara
3. Istilah Nusantara diguna tanpa semangat penyatuan Melayu

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Australia
* Belanda
	+ 2

 |
| Pangkalan data saintifik | 
* Google Scholar

 |
| Lain-lain | 
* SUDOC (Perancis)
	+ 1

 |
**Hasmi Hashim** (lahir pada 1976) ataupun lebih dikenali sebagai *Buddhi Hekayat* merupakan seorang ahli politik, budayawan, pengkritik seni dan penulis lirik dan skrip yang terkenal. Beliau lahir dan membesar di Batu Pahat, Johor dan merupakan lulusan Fakulti Seni Halus, Institut Teknologi Mara (kini UiTM), Shah Alam. Beliau mengutamankan menyampaikan mesej berunsur kemanusiaan dan mampu memberi kebahagiaan kepada orang lain yang mendengarnya ketika berkarya.

Penglibatan politik
-------------------

Beliau bergiat aktif bersama Gerakan Reformasi sejak 1998. Pada tahun 2008, Hasmi telah dipilih oleh Parti Keadilan Rakyat untuk ertanding sebagai calon di Dewan Undangan Negeri (DUN) Semerah, Johor dalam Pilihan Raya Umum ke- 12. Beliau mencatat keputusan pilihanraya terbaik sepanjang keputusan PRU bagi DUN berkenaan. Beliau juga merupakan Ketua Cabang termuda dalam Parti Keadilan Rakyat dan memimpin cabang Parit Sulong dari tahun 2007 hingga 2014.

Aktivisme sosial & intelektual
------------------------------

Dalam lapangan intelektual, Hasmi merupakan salah seorang pendiri kelompok penulis dan pemikir muda "Telawi"; bersama Institut Kajian Dasar (IKD), Pusat Graduan Timur Tengah (MegC) dan Pusat Dialog Terbuka (ODC). Selepas PRU-12, beliau bertugas selama dua tahun sebagai pembantu Ahli Parlimen Telok Kemang selain sejak beberapa tahun lalu beliau merupakan salah seorang penulis ucapan Presiden Parti Keadilan Rakyat, Dato' Seri Dr Wan Azizah Ismail. Hasmi juga merupakan alumnus Institut FNS dan Jerman (2005), menyertai Pameran Antarabangsa Gwangju Bianelle, Korea Selatan (2001). Beliau juga dianugerahkan sebagai salah seorang pemenang Bakat Muda Selangor 2010 anjuran Kerajaan Negeri Selangor.

Kewartawanan
------------

Di antara tahun 2000 hingga 2003, Hasmi pernah bertugas di akhbar Berita Keadilan selain mengisi ruang Sastera Budaya, Berita Harian (1998-2001), portal Kakiseni dan Jalantelawi.com.

Penulisan lirik & skrip
-----------------------

Hasmi juga dikenali sebagai penulis lirik dan hasil karyanya meliputi penyanyi ternama tanahair seperti lagu kumpulan Spider ("Ajaib"), Hafiz AF "Awan Nano" (Juara Lagu 26) dan lagu Angin Syurga nyanyian Misha Omar. Beliau turut menghasilkan skrip bagi telemovie Siapa Dapat Lisa? (2013) dan Novel Fana (2014) yang telah diterbitkan oleh Astro.

Rujukan
-------

1. ↑
2. ↑  Buddhi Hekayat beri inspirasi menerusi lirik
3. ↑  Penulis Lirik 'Awan Nano' Buddhi Hekayat Anggap Berpolitik Tak Pernah Halang Kerja Seninya
4. ↑
**Gerakan Kebangkitan Rakyat** atau(GERTAK) merupakan NGO yang baru ditubuhkan bagi memperjuangkan nasib orang Melayu di Malaysia. Pengerusi Gertak ialah Razali Idris.

Simposium ekonomi Melayu
------------------------

Pada 13 Mei 2010 dianjurkan program membincangkan ekonomi dan penyatuan Melayu - 'Melayu Bangkit' - sempena ulang tahun peristiwa berdarah 13 Mei 1969. Antara yang dibincangkan ialah Dasar Ekonomi Baru dan Wawasan 2020. Gertak mendapat kerjasama daripada agensi kerajaan negeri , Institut Integriti Terengganu untuk menganjurkannya di Stadium Tertutup Gong Badak,Kuala Terengganu , Terengganu pada hari Khamis, 13 Mei 2010.

Utusan Malaysia melaporkan 10,000 orang termasuk ahli-ahli 45 NGO Melayu akan hadir di Gong Badak. Tetamu kehormat yang hadir ialah negarawan Tun Dr Mahathir Mohamad. 

Tarikh 13 Mei begitu signifikan kepada perjuangan orang Melayu. Tarikh tersebut secara kebetulan sahaja. Pejuang Terengganu seperti Haji Abdul Rahman Limbong gagal menghalau penjajah British. Tetapi 'Melayu Bangkit' semasa 13 Mei. MCA tidak perlu bimbang dengan program ini.

Bantahan PAS
------------

Pada 11 Mei 2010, Naib presiden PAS Salahuddin Ayub membantah program ini kerana "berbahaya dan tidak sihat" kepada hubungan kaum di Malaysia. Hadir sama dalam sidang media itu ialah Setiausaha Agung PAS Datuk Mustafa Ali. PAS mengesyakki ada penglibatan UMNO kerana Razali Idris memang orang UMNO dan pernah bertanding menentang Presiden PAS Datuk Seri Abdul Hadi Awang dalam Pilihan Raya Umum Malaysia 2008 di DUN Rhu Rendang.

Pautan luar
-----------

* Laman blog rasmi Gertak

Rujukan
-------

1. ↑  [Temubual Astro Alwani dengan Razali Idris jam 9.00 malam 11 Mei 2010]
2. ↑  PAS bantah program 'Melayu Bangkit'
**Kyocera Stadion** (Sebutan Belanda: [ˌki.joʊ̯.ˈsɪː.ra ˈstaː.di.ˌjɔn]) adalah stadium pelbagai guna di The Hague, di Belanda, yang direka oleh Arkitek Zwarts & Jansma. Siap pada 2007, stadium ini digunakan kebanyakannya untuk bola sepak dan hoki. Ia juga merupakan stadium tuan rumah kepada ADO Den Haag. Ia mempunyai kapasiti 15,000 orang, dan menggantikan stadium Zuiderpark sebagai tuan rumah kelab yang jauh lebih kecil. Walaupun The Hague ialah salah satu daripada tiga bandar-bandar terbesar di Belanda, kelab ini bertaraf lebih kecil daripada pesaing mereka Ajax, Feyenoord dan PSV Eindhoven.

Pembukaan
---------

Majlis perasmian dilakukan pada 28 Julai 2007. Sejak Jun 2010, ADO Den Haag mempunyai perjanjian hak dengan syarikat multinasional Kyocera untuk menukar nama stadium kepada Kyocera Stadion. 

Keselamatan: Sistem Kawalan Happy Crowd Apabila stadium dibuka oleh pihak kelab, Wim Deetman, Datuk Bandar The Hague, berkata stadium ini merupakan stadium yang paling selamat di Eropah. Stadium ini mempunyai kamera keselamatan yang dipasang untuk merekod beberapa gambar-gambar setiap ahli penonton yang dipanggil *Sistem Kawalan Happy Crowd*.

Rujukan
-------

1. ↑
2. ↑  "Stadion vanaf nu: Kyocera Stadion". Diarkibkan daripada yang asal pada 2011-07-20. Dicapai pada 2021-08-29.

Pautan Luar
-----------

* ADO stadium entry
* ADO Den Haag fansite Club Achter de Duinen
* ADO Den Haag fansite ADOfans.nl
* Laman sesawang pembina

| * l
* b
* s
Eredivisie |
| --- |
| Musim 2013-2014 | 
* ADO Den Haag
* A.F.C Ajax
* AZ Alkmaar
* SC Cambuur
* Feyenoord
* Go Ahead Eagles
* FC Groningen
* SC Heerenveen
* Heracles Almelo
* NAC Breda
* N.E.C Nijmegen
* PEC Zwolle
* PSV
* RKC Waalwijk
* Roda JC Kerkrade
* FC Twente
* FC Utrecht
* Vitesse

 |
| Stadium | 
* Abe Lenstra Stadion
* De Adelaarshorst
* AFAS Stadion
* Amsterdam ArenA
* Cambuur Stadion
* Euroborg
* Galgenwaard
* GelreDome
* De Goffert
* De Grolsch Veste
* IJsseldeltastadion
* De Kuip
* Kyocera Stadion
* Mandemakers Stadion
* Parkstad Limburg Stadion
* Philips Stadion
* Polman Stadion
* Rat Verlegh Stadion

 |
Peta menunjukkan laluan-laluan utama pendatang haram ke sempadan Belarus–EU.
**Krisis sempadan antara Belarus dan Kesatuan Eropah** adalah suatu krisis penghijrahan yang berlaku disebabkan oleh kemasukan besar-besaran pendatang haram dari Timur Tengah terutamanya wilayah Kurdistan dalam Iraq serta sebilangan kumpulan dari Asia dan Afrika ke Lithuania, Latvia dan Poland melalui sempadan ketiga-tiga negara ini dengan Belarus. Tambahan lagi, krisis tersebut tercetus disebabkan oleh hubungan antara Belarus dan Kesatuan Eropah yang semakin merosot selepas pilihan raya presiden Belarus, bantahan, insiden penerbangan 4978 Ryanair dan percubaan penghantaran pulang atlet Krystsina Tsimanouskaya.

Lithuania, Latvia dan Poland Tiga yang merupakan negara anggota Kesatuan Eropah (EU) menerangkan bahawa krisis itu merupakan perang hibrid serta menggelarkan krisis tersebut sebagai insiden pemerdagangan pendatang yang dilancarkan oleh Belarus terhadap EU. Ketiga-tiga pemerintah negara ini mengisytiharkan darurat dan mengumumkan keputusan mereka untuk membina tembok di sempadan mereka dengan Belarus, di mana Poland meluluskan perbelanjaan anggaran €353 juta untuk membina penghadang sepanjang 60 kilometer (37 bt). Pihak Kesatuan menghantar pegawai-pegawai sokongan dan kereta-kereta rondaan ke Lithuania dan dua belas pemerintah atau kerajaan EU menyatakan sokongan mereka untuk penghadang fizikal di sempadan.

Rujukan
-------

1. ↑  "Ribuan pelarian Timur Tengah terperangkap di sempadan". Berita Harian. 19 November 2021. Dicapai pada 21 November 2021.
2. ↑  "Polish PM mulls asking NATO to hold talks amid border crisis". *ABC News*. 14 November 2021.
3. ↑  "Hundreds Of Migrants Gather At Belarusian-Polish Border". 8 November 2021.
4. ↑  Welle (www.dw.com), Deutsche. "Poland: Lawmakers approve Belarus border wall amid migrant surge | DW | 29.10.2021". *DW.COM* (dalam bahasa Inggeris). Dicapai pada 15 November 2021.
5. ↑  Welle (www.dw.com), Deutsche. "EU border agency Frontex vows additional support for Lithuania amid migrant crisis | DW | 11.07.2021". *DW.COM* (dalam bahasa Inggeris). Dicapai pada 15 November 2021.
6. ↑  Pancevski, Drew Hinshaw dan Bojan (11 November 2021). "Europe Weighs Border Walls as Migrants Mass in Belarus at Poland's Frontier". *Wall Street Journal* (dalam bahasa Inggeris). ISSN 0099-9660. Dicapai pada 15 November 2021.

Bacaan lanjut
-------------

* Erlanger, Steven (26 Ogos 2021). "Border Standoff Over Afghan Migrants Highlights E.U. Fears of New Influx". *The New York Times* (dalam bahasa Inggeris). Dicapai pada 27 Ogos 2021.
**Gliserida** atau lebih tepat dikenali sebagai **asilgliserol** merupakan ester yang dibentuk daripada gliserol dan asid lemak. Ia mempunyai tiga kumpulan berfungsi hidroksil yang boleh diesterkan dengan satu, dua atau tiga asid lemak untuk membentuk monogliserida (monoasilgliserol), digliserida (diasilgliserol) dan trigliserida (triasilgliserol).

Membran sel kesemua organisme kecuali arkea mengandungi gliserida yang dihasilkan daripada dua asid lemak dan satu kumpulan fosfat yang dikenali sebagai fosfogliserida.

Galeri (jenis-jenis gliserida)
------------------------------

* β-monogliseridaβ-monogliserida
* α-monogliseridaα-monogliserida
* α,α'-digliseridaα,α'-digliserida
* α,β-diasilgliseridaα,β-diasilgliserida
* TrigliseridaTrigliserida

|  |  |
| --- | --- |
|  | *Klik pada gambar untuk melihat dengan lebih jelas* |

Rujukan
-------

1. ↑  Beth Richards (16 Ogos 2013). "High Cholesterol and Glycerides Effects on Body" (dalam bahasa Inggeris). Dicapai pada 23 Mac 2014.
2. ↑  "glyceride" (dalam bahasa Inggeris). TalkTalk. Dicapai pada 23 Mac 2014.

| * l
* b
* s
Lipid: gliserida |
| --- |
| 
* Monogliserida
* Digliserida
* Trigliserida
	+ Triformin
	+ Triasetin
	+ Triheptanoin
	+ Trimiristin
	+ Tripalmitin
	+ Trilinolein
	+ Triolein

 |

Portal:* icon Sains
**Glockenspiel** [ˈɡlɔkənˌʃpiːl, glo-kĕn-sypil] ialah sebuah alat perkusi yang terdiri daripada set kepingan berpic yang diatur seperti papan kekunci piano..

Glockenspiel mengkhusus kepada pic tinggi, dan biasanya merangkumi 2.5 hingga 3 oktaf, tetapi juga boleh mencapai 3.5 oktaf. Apabila digunakan dalam kumpulan pancaragam atau tentera, tiangnya kadang-kadang diletakkan dalam bekas mudah alih dan dipegang secara menegak, kadang-kadang dalam bingkai berbentuk lyre. Sepasang pemukul keras yang tidak dilipat lazimnya berserta kepala pemukulnya diperbuat daripada plastik atau logam digunakan untuk memukul tiangnya, namun kepala pemukul juga boleh diperbuat daripada getah. Glockenspiel agak terkenal dan muncul dalam hampir semua genre muzik. Alat muzik lain yang berfungsi dengan cara pemukulan sama seperti glockenspiel termasuk marimba dan vibrafon. Di United Kingdom, Amerika Syarikat dan Kanada, terdapat sejenis glockenspiel yang dipanggil lyra-glockenspiel.

Rujukan
-------

1. ↑  George Grove (ed.), *A Dictionary of Music and Musicians*, 4 vols. (London: Macmillan and Co. 1878–1889).[*tiada dalam ayat yang diberikan*]
Dalam sains politik, **krisis perlembagaan** ialah masalah atau konflik dalam fungsi sesebuah kerajaan yang perlembagaan politik atau undang-undang pentadbir asas yang lain dilihat tidak dapat dibuat ketetapan. Terdapat beberapa kelainan kepada takrifan ini. Misalnya, satu menghuraikannya sebagai krisis yang timbul dari kegagalan, atau sekurang-kurangnya risiko kegagalan yang kuat, sesebuah perlembagaan untuk menjalankan fungsi pusatnya. Krisis ini boleh timbul dari berbagai-bagafi sebab yang berkemungkinan. Contohnya, sesebuah kerajaan mungkin mahu meluluskan sesuatu undang-undang bertentangan dengan perlembagaannya; perlembagaan boleh gagal memberi jawapan jelas untuk keadaan yang khusus; perlembagaan boleh jadi jelas tetapi ia boleh tidak boleh dilaksana secara politik untuk mengikutinya; institusi kerajaan sendiri boleh teragak-agak atau gagal mengikuti apa undang-undang menetapkannya untuk jadi; atau pegawai dalam kerajaan boleh memberi justifikasi mengelak membincangkan masalah serius berdasarkan tafsiran sempit undang-undang. Contoh khusus termasuk krisis perlembagaan undi Berwarna Afrika Selatan pada 1950-an, pemisahan negeri A.S. selatan pada tahun 1860 dan 1861, pemecatan kerajaan Persekutuan Australia kontroversi pada tahun 1975 dan krisis Ukraine 2007.

Lihat juga
----------

* Krisis kabinet

Rujukan
-------

1. ↑  Contiades, Xenophon (2016). *Constitutions in the Global Financial Crisis: A Comparative Analysis*. Oxon: Routledge. m/s. 53. ISBN 9781409466314.
2. ↑  Azari, Julia; Masket, Seth (February 9, 2017). "The 4 Types of Constitutional Crises". *FiveThirtyEight*.
3. ↑  Graber, Mark A. (2015). *A New Introduction to American Constitutionalism*. Oxford University Press. m/s. 244.
**Ekonomi Kelantan** adalah berasaskan pertanian padi, getah dan tembakau. Kegiatan menangkap ikan di persisiran pantai sepanjang 96-kilometer turut merupakan aktiviti ekonomi yang penting. Industri kecil-kecilan yang menggunakan kemahiran tradisi dalam penghasilan kraftangan seperti batik, ukiran kayu dan tenunan songket juga agak meluas. Selain itu, kegiatan pembalakan juga aktif kerana ia keluasan hutan Kelantan masih banyak. Beberapa tahun kebelakangan ini, pelancongan, terutamanya ke pulau-pulau makin popular.

Pasar Besar Siti Khadijah di pusat bandar Kota Bharu masih merupakan tarikan utama. Kebanyakan peniaga di sini adalah wanita dengan deria perniagaan bagus. Wanita di negeri Kelantan adalah penggerak dalam ekonomi perniagaan.

Kelantan merupakan antara negeri termiskin di Malaysia, dengan KDNK per kapita sekitar RM6000, kira-kira satu pertiga negeri kaya seperti Selangor dan Pulau Pinang. Bagaimanapun, ramai penduduk Kelantan yang bekerja sendiri, dan data ini tidak termasuk dalam perkiraan KDNK.[*perlu rujukan*]

|  |  |
| --- | --- |
| Ikon tunas | Rencana berkaitan ekonomi atau kewangan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kotak kadbod berombak
Kotak kayu
**Kotak** merupakan sejenis bekas yang mempunyai pelbagai bentuk. Apabila bentuknya tidak dinyatakan biasanya kotak itu berbentuk kubus dan kuboid. Sungguhpun begitu kotak mungkin mempunyai keratan rentas yang berbentuk segi empat tepat, bulat, bujur; mempunyai bahagian atas yang condong atau berkubah, atau sisi tidak tegak. Kotak biasanya dibuka dengan menaik, menggelunsur atau mengalihkan penutupnya, yang mungkin berengsel dan/atau diikat dengan selak, kancing atau kunci. Walau apa bentuk dan tujuannya atau dari bahan apa ia dihasilkan, ia merupakan hasil dari peti, salah satu perabot domestik tertua. Kegunaannya tidak terbatas dan pelbagai objek boleh diletakkan ke dalamnya bagi pelbagai tujuan.

Bacaan lanjut
-------------

|  |  |
| --- | --- |
|  | Wikimedia Commons mempunyai media berkaitan ***Kotak*** |

* "How To Package Your Product For Shipping". *PackagingPrice.com*. Diarkibkan daripada yang asal pada 2006-04-21. Dicapai pada 2006-04-27. — A guide detailing how best to package items that need to be shipped. Includes technical information about using cardboard (corrugated) boxes.
* Recycling and Reuse of Corrugated Boxes Diarkibkan 2007-07-15 di Wayback Machine — A brief history and explanation of the reuse and recycling of corrugated cardboard, containers and boxes.
**Hantu air** (juga termasuk *Hantu laut*) merupakan sejenis makhluk halus digelar mambang atau jin yang terdapat di dalam kawasan berair. Makhluk ini dianggap agak keras dan mampu membahayakan mereka yang bertembung dengannya.

Kebiasaannya ia dikatakan terapung-apung seperti batang kayu buruk, tetapi mampu melumpuhkan mereka yang tersentuh dengannya.

Selain itu, ia dikatakan mampu menjelma untuk mengusik mereka yang berada di pinggir air.

Dipercayai bahawa hantu air berasal daripada ilmu dan makhluk halus yang dibuang, dihanyutkan melalui sungai mengalir ke laut dengan menggunakan acak.

Air laut yang berkilauan dikatakan menunjukkan kehadirannya. Bagi menggelakkan gangguan bagi para nelayan dari hantu air (laut), satu upacara yang dikenali sebagai *semah laut* akan diadakan setiap tahun. Upacara ini juga dikenali sebagai puja pantai / main pantai.

| * l
* b
* s
Hantu dalam masyarakat Melayu |
| --- |
| 
Pontianak ·
Polong ·
Toyol ·
Pelesit ·
Hantu Air/ Hantu Laut ·
Hantu Raya ·
Hantu Bungkus/ Pocong/ Hantu Punjut ·
Langsuir ·
Bota ·
Bajang  ·
Hantu Jepun ·
Hantu Bukit ·
Hantu Kubur ·
Pari-pari ·
Jerangkung ·
Hantu Galah ·
Jin Tanah ·
Hantu Keramat ·
Hantu Kum-Kum ·
Orang bunian ·
Orang minyak ·
Puaka ·
Penanggalan/ Hantu Tenggelong ·
Hantu Bidai ·
Hantu Tetek/ Hantu Kopek ·
Harimau Jadian ·
Jembalang Tanah ·
 |
| Alam Ghaib |
| --- |
| Imej:Tiada |
| **Hantu Bidai** |
| 

|  |  |
| --- | --- |
| Alam: | Alam ghaib |
| Berbentuk fizikal: | Ya |
| Mampu berubah bentuk: | Ya |
| Mampu menyerupai manusia: | Tidak |
| Menghisap darah: | Tidak |
| Dipelihara: | Tidak |
| Bermasyarakat : | Tidak |

 |
| *Gambaran* |
| Sejenis makhluk halus
yang hidup bebas. |

**Hantu Bidai** atau juga dikenali sebagai *hantu balong bidai* merujuk kepada sejenis makhluk halus dalam kepercayaan Melayu, kemungkinannya dari golongan jin/shaitan, yang suka menganggu manusia. Kononnya hantu bidai merupakan semangat jahat yang tinggal dalam air. Hantu bidai mampu menyerupai tikar, dan akan menggulung dan melemaskan mangsa.

Pengkelasan
-----------

Hantu bidai boleh dikelaskan dalam kumpulan makhluk halus yang tidak dipelihara / liar.

Matlamat
--------

Hantu bidai dikatakan berkeliaran dikawasan berair dan akan akan menggulung dan melemaskan mangsa. Ini kemungkinan bagi menjauhi kanak-kanak daripada pergi berenang tanpa pengawasan orang tua, kerana ditakuti akan lemas sekiranya mengalami kesukaran seperti kekejangan.

Nama lain
---------

Sulur Bidar

Kelemahan
---------

Azan yang kuat

Penelitian secara ilmiah
------------------------

Hantu bidai ini dipercayai digunakan bagi menakut-nakutkan kanak-kanak agar tidak pergi berenang secara bersendirian. Ini disebabkan mandi tanpa pengawasan orang tua amat merbahaya kerana kanak-kanak tersebut mungkin akan berhadapan dengan bahaya lemas atau terpijak onak, duri, paku atau kaca dalam air. Dengan itu hantu bidai dicipta bagi menyelamatkan mereka daripada ancaman tersebut.

Pautan luar
-----------

* Lihat juga hantu dalam masyarakat Melayu.

  


| * l
* b
* s
Hantu dalam masyarakat Melayu |
| --- |
| 
Pontianak ·
Polong ·
Toyol ·
Pelesit ·
Hantu Air/ Hantu Laut ·
Hantu Raya ·
Hantu Bungkus/ Pocong/ Hantu Punjut ·
Langsuir ·
Bota ·
Bajang  ·
Hantu Jepun ·
Hantu Bukit ·
Hantu Kubur ·
Pari-pari ·
Jerangkung ·
Hantu Galah ·
Jin Tanah ·
Hantu Keramat ·
Hantu Kum-Kum ·
Orang bunian ·
Orang minyak ·
Puaka ·
Penanggalan/ Hantu Tenggelong ·
Hantu Bidai ·
Hantu Tetek/ Hantu Kopek ·
Harimau Jadian ·
Jembalang Tanah ·
 |
"Tiga dunia" zaman Perang Dingin seperti yang digambarkan antara April 1975 dan Ogos 1975.   Dunia Pertama: Amerika Syarikat, United Kingdom dan sekutu mereka.  Dunia Kedua: Kesatuan Soviet, China dan sekutu mereka.  Dunia Ketiga: Negara-negara yang neutral dan berkecuali.
**Dunia Kedua** (bahasa Inggeris: *Second World*code: en is deprecated ) meliputi negara-negara sosialis maju (secara rasminya: Blok Timur) yang sebahagian besarnya berada di bawah pengaruh Kesatuan Soviet. Terdapat 19 buah negara komunis berikutan Perang Dunia Kedua, di mana hanya lima buah negara sosialis sahaja yang tinggal selepas kejatuhan Kesatuan Soviet: China, Korea Utara, Cuba, Laos, dan Vietnam. Istilah ini digunakan bersama-sama dengan "Dunia Pertama" dan "Dunia Ketiga" untuk membahagikan negara-negara Bumi kepada tiga kategori yang luas.

Konsep "Dunia Kedua" ini diwujudkan sewaktu Perang Dingin dan masih digunakan sebahagian besarnya untuk menggambarkan negara-negara bekas komunis yang berada antara kemiskinan dan kemakmuran, banyak daripadanya sekarang merupakan negara kapitalis. Maksud sebenar istilah "Dunia Pertama", "Dunia Kedua" dan "Dunia Ketiga" secara beransurnya berubah pentakrifannya dari berdasarkan ideologi politik kepada keadaan ekonomi. Teori tiga dunia ini telah dikritik kerana bersifat mentah dan agak ketinggalan zaman kerana konsep turutan nominalnya (1; 2; 3), maka pakar sosiologi kini telah menggunakan kata-kata "maju", "membangun", dan "mundur" sebagai istilah yang lebih sesuai menggambarkan susun lapis dunia—walau bagaimanapun, teori ini masih popular digunakan dalam kesusasteraan dan media kontemporari. Hal ini mungkin juga menyebabkan kepelbagaian semantik istilah antara penggambaran entiti politik sesebuah kawasan dengan para penduduknya.

Rujukan
-------

1. ↑  Margaret L. Andersen; Howard Francis Taylor (2006). *Sociology: Understanding a Diverse Society*. Thomson/Wadsworth. m/s. 250. ISBN 978-0-534-61716-5.
2. ↑  Giddens, Anthony (2006). *Sociology*. Polity. ISBN 9780745633794.